**დისკრიმინაციის, სიძულვილით მოტივირებული დანაშაულისა და სიძულვილის ენის წინააღმდეგ ბრძოლა საქართველოში**

„Fight against discrimination, hate crime and hate speech in Georgia “.

29.11. 2019-30.06.2020წწ.

**მიმნიჭებელი უწყება;** ევროპის საბჭო, ანტი-დისკრიმინაციული დეპარტამენტი DG-II

 the Council of Europe, Anti-Discrimination Department involved in the

**დაფინანსება**: ევროპის საბჭო DAHER-ის ნებაყოფლობითი კონტრიბუცია

involved in the DG-II grant project of the Council of Europe, Anti-Discrimination Department „fight against discrimination, hate crime and hate speech in Georgia “.

ევროპის საბჭოს, ანტი-დისკრიმინაციული დეპარტამენტის DG-II საგრანტო კონკურსი **დისკრიმინაციის, სიძულვილით მოტივირებული დანაშაულისა და სიძულვილის ენის წინააღმდეგ ბრძოლა საქართველოში** „fight against discrimination, hate crime and hate speech in Georgia “.

**.** მოქმედების ვადა 29.11. 2019-01.12..2020წწ.

**პროექტით დაგეგმილი აქტივობების კონცეფცია**

დისკრიმინაცია, სიძულვილით მოტივირებული დანაშაული და სიძულვილის ენა სხვა ქვეყნების მსგავსად საქართველოშიც აქტუალურია და პრობლემურ საკითხებად რჩება. ამას ადასტურებს ჩვენს საზოგადოებაში დამკვიდრებული და ფართოდ გავრცელებული სიძულვილის ენის გამოხატვის საშუალებები: სიტყვიერი ფორმა (სიტყვიერი აგრესია-შეურაცჰყოფა, დაცინვა და სხვა), წერილობითი შეტყობინება, მედიაში განცხადებებით გამოსვლა, შეურაცმყოფელი ეპითეტები ძალადობისკენ მოწოდებით პირის ან პირთა ჯგუფის მიმართ ეროვნული წარმომავლობის, ეთნიკური კუთვნილების, განსხვავებული რელიგიის, სქესის, შეზღუდული შესაძლებლობების ან სხვა ნიშნის საფუძველზე. გლობალური გამოწვევის საპასუხოდ მნიშვნელოვანია ამაღლდეს საზოგადოებრივი ცნობიერება, გაერთიანდეს ყველა საერთაშორისო საზოგადოება, საგანმანათლებლო დაწესებულება (საშუალო, უმაღლესი, პროფესიული), განათლება შეუწყნარებლობის თავიდან აცილების ყველაზე ქმედითი საშუალებაა. ტოლერანტობის სულისკვეთებით ადამიანებისთვის განათლების მიწოდება უპირველეს ყოვლისა გულისხმობს მათთვის იმის სწავლებას, თუ რას წარმოადგენს მათი საერთო უფლებები და თავისუფლებები, რათა უზრუნველყოფილი იქნეს ამ უფლებებისა და თავისუფლებების ხორცშესხმა, ასევე გულისხმობს ადამიანებში სურვილის გაღვიძებას, დაიცვან სხვა ადამიანთა უფლებები და თავისუფლებები.სკოლა ის ადგილია, სადაც ადამიანი ცოდნასთან ერთად სასიცოცხლოდ აუცილებელ უნარებსაც იძენს. სადავო არ არის, რომ მან საზოგადოებისთვის ფასეული მოქალაქეები უნდა აღზარდოს და ეს ჩვენი ქვეყნის განათლების ეროვნულ მიზნებშიცაა დეკლარირებული. სკოლა, შეიძლება ითქვას, მცირე სოციალური მოდელია, სადაც მკაფიოდ წარმოჩნდება ერთმანეთისგან განხვავებული ადამიანების ურთიერთობები და ყალიბდება დამოკიდებულება ცხოვრებისეული ღირებულებების მიმართ.

**პროექტის მიზანია**:

-საზოგადოებრივი ცნობიერების გაზრდა მოზარდ თაობაში (მოსწავლეები, სტუდენტები) დისკრიმინაციის, სიძულვილით მოტივირებულ დანაშაულისა და სიძულვილის ენის გავრცელების, მისი ახალგაზრდებზე უარყოფითი გავლენის პრევენციის გზების დასახვა;

- ახალგაზრდებში თანასწორობისა და ტოლერანტობის, ადამიანის უფლებათა დაცვის კულტურის განვითარება-დამკვიდრება. ძალადობისა და სიძულვილის ტენდეციების, რისკების შემცირება.

**პროექტის მოსალოდნელი შედეგები და მდგრადობა:**

1. კამპანიის „მე ვირჩევ თანასწორობას“ ფარგლებში საგანმანათლებელო, აღმზრდელობითი აქტივობების, კონფერენციის, დებატის ჩატარებით ამაღლდება საზოგადოებრივი ცნობიერება სამიზნე ჯგუფში (10 შშმ და სსსმ მოსწავლე, 85 მოსწავლე, 65 სტუდენტი); სტუდენტებს, მოსწავლეებს გაუღრმავდებათ ცოდნა ტოლერანტობის, ადამიანის უფლებებისა და ამ სფეროში მოქმედი კანონმდებლობის შესახებ;
2. სხვადასხვა საგანმანათლებელო, აღმზრდელობითი აქტივობების, კონფერენციის. დებატის შედეგად მიღებული რეკომენდაციები გაშუქდება რეგიონული და საუნივერსიტეტო მედია-საშუალებებით, შემუშავდება პრევენციის გზები, დამზადდება მაისურები წარწერით „მე ვირჩევ თანასწორობას“, დაიბეჭდება საინფორმაციო ბუკლეტები და სტუდენტები მოსწავლეებთან ერთად გაავრცელებენ საზოგადოებაში, მოქალაქეებს გააცნობენ კამპანიის მიზანს და მნიშვნელობას.
3. სტუდენტები, მოსწავლეები პროექტის ფარგლებში მოაწყობენ საკუთარი ნამუშევრების, ფოტოების გამოფენას, მოაწყობენ საინტერესო დისკუსიას პროექტის თემატიკასთან დაკავშირებით, დისკუსიის საშუალებით მოზარდებს გამოუმუშავდებათ ანალიტიკური აზროვნებისა და ლოგიკური დასკვნის გაკეთების უნარი;
4. მოსწავლეებში, სტუდენტებში ჩამოყალიბდება საკუთარი მოსაზრებების ნათლად, ლაკონურად ჩამოყალიბებისა და არგუმენტირების, საწინააღმდეგო მოსაზრების გაბათილების, კრიტიკული და ლოგიკური აზროვნების, მოსმენის, სხვისი აზრის პატივისცემისა და დროის ლიმიტის დაცვის უნარ-ჩვევები. გაიაზრებენ მედიის როლს საზოგადოებაში სიძულვილის ენის წინააღმდეგ. იმსჯელებენ ყველაზე ხშირად რომელი უფლებები ირღვევა ცალკეული პიროვნებების, მედის ან სახელმწიფოს მიერ, რა არის ძალადობა და როგორ არეგულირებს ამ პრობლემას სახელმწიფო, მედია;
5. სტუდენტ-ახალგაზრდებში საზოგადოებრივი ცნობიერების გაზრდის მიზნით ბათუმის შოთა რუსთაველის სახელმწიფო უნივერსიტეტის ზუსტ მეცნიერებათა და განათლების ფაკულტეტზე მოქმედი მასწავლებლის მომზადების საგანმანათლებლო პროგრამაში (კურიკულუმი) გათვალისწინებულ სასწავლო კურსების „სოციალური პედაგოგიკა“, „ინკლუზიური განათლება“ შინაარსი გამდიდრდება თემატიკით, რომელიც ახალგაზრდებს გააცნობს დისკრიმინაციის, სიძულვილით მოტივირებული დანაშაულისა და სიძულვილის ენის ნეგატიურ მხარეს და მისი თავიდან აცილების სტრატეგიებს;
6. კამპანიის „მე ვირჩევ თანასწორობას“ ფარგლებში მოხდება არასამთავრობო ორგანიზაციების, სახელმწიფო დაწესებულებების წარმომადგენელთა გამოცდილების გაზიარება და ინფორმაციის გაცვლა, გაიზრდება საზოგადოების ინფორმირებულობა თანასწორობის და ტოლერანტობის მნიშვნელობის, სიძულვილის ენის გამოყენებასთან დაკავშირებული საკითხების მიმართ.

**პროექტს განახორციელებენ** ბსუ-ს ზუსტ მეცნიერებათა და განათლების ფაკულტეტის პროფესორ-მასწავლებლები.

**პროექტის სამიზნე ჯგუფი:** სტუდენტები, აჭარის საჯარო და კერძო სკოლების (მე-2, მე-4, მე-15, 26-ე, ქართულ-ამერიკული საერთაშორისო სკოლა „პროგრესი“, სკოლა „ნიკე“, ბათუმის წმინდა ანდრია პირველწოდებულის სახელობის სკოლა) მოსწავლეები; არასამთავრობო ორგანიზაციები („დემოკრატიის ინსტიტუტი, “სამართლიანი არჩევნებისა და დემოკრატიის საერთაშორისო საზოგადოება ISFED“), მედიის წარმომადგენლები.